1. साठोत्तरी कहानी और नई कहानी दोनों कथांदोलन भीतरी स्तर पर एक-दूसरे के साथ जुड़े होने के बाद भी अलग-अलग हैं, दोनों का अलग-अलग अस्तित्व है। नई कहानी के कथाकारों में परिवार के टूटन को कथ्य बनाया गया है, ज्ञानरंजन की कहानियों ‘शेष होते हुए’, ‘संबंध’, ‘पिता’, ‘फेंस के इधर और उधर’ में टूटते हुए परिवारों को कथ्य का एक अंश बनाया गया है, लेकिन नई कहानी जिस तरह से अपने कथ्य को सेलेब्रेट करती है, ज्ञानरंजन अपनी कहानियों के कथ्य को भरसक अंडरकरेंट ही रखते हैं।